Odense Adresse-Contoirs Efterretninger, 1847-11-11
Odense. En Jndsender i Aarh. Av., har udstædt en meget kraftig og velskreven Opfordring til Actietegning i den Flensborgske Jernbane, som vi vilde ønske at kunne optage i sin Heelhed, men hvoraf vi af Mangel paa Plads maa indskrænke os til at meddele et Uddrag. Efter at have viist, at det især er Landbostanden, der fremfor alle for nærværende Tid formaaer at fremme dette nationale Værk, ligesom det er den, der vil have den første og største Fordeel af Banen (det er indlysende, at Besparelsen ved den kortere og meere direkte Udførsel til vore vestlige Naboer, der især kjøbe Landets Produkter, nødvendigviis for Størstedelen maa komme Producenterne tilgode, vedbliver Forfatteren: "Den tænksomme Mand vil indsee, at den projecterede Jernbane vil befordre en ønskelig og inderligere Forbindelse, med Slesvig og Kongeriget; han vil indsee, at den ikke kan og ikke skal danne en chinesisk Muur mellem os og Kontinentet, men at den vil vorde en ny Vei til direkte Afsætning af Landets Produkter, som det vil staae til os at afbenytte eller ikke, eftersom Konjuncturerne vise sig fordeelagtige derfor eller ei; han vil indsee, at det vel er Nationen værdigt, at erhverve saamange direkte Forbindelser som muligt, uden at behøve Hamborgs Mæglerskab, hvorved denne fremmede Stad drager en Gevinst fra os af over 2 Mill. Rbd. aarligt, og at det vel kan lønne Umagen at vindicere idetmindste endeel heraf til Fordeel for os selv, hvortil Tværbaners Anlæg, paa Halvøen mægtigen vil kunne lede; han vil da ikke lytte til deres Tale, som ansee en Langbane gjennem Jylland direkte til Hamborg for det ene Saliggjørende for os, men han vil bede dem oplyse sig om, naar og hvor Hansestæderne udøvede en gavnlig Jndflydelse paa Danmarks direkte Handel, og han vil endnu mindre lade sig rokke af Renckske eller Bremerske Bestræbelser for at modarbeide Flensborgs Jernbane, men derimod simpelthen slutte, at hvad der fra den Kant fremsættes, har neppe Danskes Gavn for Øie, og da vil han vide, hvad han bør gjøre. Hvad, om Kongerigets Landbostand tænkte: Vi erholde endnu under de gunstige Forhold, hvori vi leve, en aarlig Eftergivelse i vor Landskat af 400,000 Rbd.; disse ville vi for et Aar anvende til at understøtte Kongen og de fædrelandske Mænd, der interessere sig for Jernbanens Anlæg, i deres Bestræbelser for at fremme den; vi ville sogneviis tegne os for Actier! Paa denne Maade vilde da Actietallet, snart være fuldt, og et Anlæg, der lover saa mange merkantile og nationale Fordele, være sikkret. - Ja hæderlige Landbostand i Landets forskjellige Provindser, viser Kongen og Fædrelandet Eders Jnteresse for denne Sag ved at forene Eder til at fremme den, men lad det skee strax, snart er det for silde!" - Vi gjøre denne Opfordring til vor og gjentage: Ja, hæderlige Landbostand i Fyens Stift, viser, at J have opfattet, at Eders egen Fordeel her gaaer Haand i Haand med Fædrelandets, viser, at det ikke kan siges om Eder, at J holde Eder tilbage, hvor det kommer an paa at befordre et Foretagende, som J have erkjendt for stort og godt, (Dagsposten.) Den schweitzerske Landdag har nu udtykkelig paalagt Republikens Overgeneral at foretage Executionen mod Sønderforbundet og i denne Anledning udstædt en Proklamation til Armeen. Man antager, at det første Angreb vil gielde Freiburg. Fra Wien skrives, at den østerrigske Gesandt i Florents, Hr. v. Neumann, har erholdt Ordre til foreløbig at trække sig tilbage til Modena, og at Gesandten i Rom, Grev Lützow, for et givet Tilfælde har erholdt en lignende befaling.